﻿ STUDII CALITATEA VIEȚII PENTRU O ABORDARE SOCIALĂ ÎN DOMENIUL SĂNĂTĂŢII. FACTORII STRUCTURALI AI DETERMINĂRII STĂRII DE SĂNĂTATE IULIANA PRECUPEŢU COSMINA-ELENA POP cest articol argumentează necesitatea introducerii şi utilizării în domeniul sănătăţii a unui cadru de analiză şi intervenţie bazat Ape factorii determinanţi ai stării de sănătate. În primul rând, articolul trece în revistă principalele perspective teoretice asupra factorilor sociali determinanţi ai stării de sănătate. În al doilea rând, descrie starea de sănătate în România, evidenţiind principalii indicatori de rezultat şi evoluţia acestora în timp. În final, este prezentat cadrul de analiză şi intervenţie în domeniul sănătăţii adaptat după Organizaţia Mondială a Sănătăţii, accentuându-se factorii structurali ai determinării stării de sănătate. În România, starea de sănătate a populaţiei este problematică şi marcată de o serie de inegalităţi şi, deşi unele tendinţe înregistrate în ultimele decade sunt pozitive, ţara noastră continuă să se situeze într-o situaţie nefavorabilă în context european. Un cadru conceptual care consideră sănătatea, dincolo de factorii genetici şi biologici, ca un proces social, oferă oportunitatea de a cartografia factorii determinanţi ai stării de sănătate în România, de a identifica studiile/datele care pot contribui la conturarea unei imagini cât mai complete asupra stării de sănătate şi determinanţilor ei, de a orienta elaborarea politicilor pornind de la rezultate de cercetare. Cuvinte-cheie: starea de sănătate, factori structurali, Organizaţia Mondială a Sănătăţii, politici bazate pe cercetare. INTRODUCERE Starea de sănătate a populaţiei în România descrie un profil problematic, marcat de inegalităţi, care plasează ţara noastră într-o situaţie nefavorabilă în context european. Este însă greu de apreciat cât de problematic este acest profil. Pe de o parte, unii indicatori arată o situaţie clar negativă a stării de sănătate, plasând România pe unul din primele locuri în Uniunea Europeană (mortalitatea datorată bolilor evitabile, mortalitatea infantilă). Pe de altă parte, se poate aprecia că, în timp, s-au înregistrat unele progrese importante (creşterea speranţei de viaţă, scăderea incidenţei Adresele de contact ale autorilor: Iuliana Precupeţu, Cosmina-Elena Pop, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: iuliana@iccv.ro; cosminapop@gmail.com. CALITATEA VIEŢII, XXVIII, nr. 3, 2017, p. 219–242 220 IULIANA PRECUPEȚU, COSMINA-ELENA POP 2 bolilor infecţioase). Demersul de înţelegere a stării de sănătate pornind de la indicatorii de rezultat existenţi este unul extrem de limitat deoarece se concentrează pe output şi orientează explicaţia către factori parţiali şi medicali, pierzând astfel din vedere factorii structurali majori care determină starea de sănătate a populaţiei. Abordarea predominantă actuală este medicală şi tehnologică, în timp ce înţelegerea sănătăţii ca fenomen social care necesită intervenţie intersectorială rămâne în România în plan secund. Totodată, indicatorii existenţi din domeniul sănătăţii sunt în mică măsură integraţi, rezultatul fiind acela că la momentul actual informaţia este fragmentată, nepermiţând o imagine de ansamblu. În consecinţă, intervenţia este şi ea limitată şi fragmentată, nefiind orientată de o explicaţie comprehensivă (pe cât posibil). În România, în ultimii ani, strategiile în domeniul sănătăţii au fost introduse ca urmare a acordurilor cu UE şi au preluat principiile şi orientarea strategiilor europene. Deşi aceste strategii europene sunt bazate pe cercetarea riguroasă a factorilor determinanţi ai stării de sănătate în diferitele ţări, în România există foarte puţine studii dedicate atât înţelegerii factorilor sociali structurali şi individuali ai stării de sănătate, cât şi explicării modului în care sistemul de sănătate funcţionează şi influenţează sănătatea populaţiei. Politicile bazate pe rezultate de cercetare sunt încă puţin dezvoltate. Acest articol argumentează necesitatea introducerii şi utilizării în domeniul sănătăţii a unui cadru de analiză şi intervenţie bazat pe factorii determinanţi ai stării de sănătate. O propunere a unui astfel de cadru nu reprezintă o noutate. Strategia UE 2020 în domeniul sănătăţii a fost precedată de o trecere în revistă riguroasă a determinanţilor sociali ai sănătăţii (Marmot şi alţii, 2012; WHO, 2014) pe baza cadrului propus de către Organizaţia Mondială a Sănătăţii (WHO, 2010). Utilitatea acestui cadru constă în oportunitatea de a cartografia factorii determinanţi ai stării de sănătate în România, de a identifica studiile/datele care pot contribui la conturarea unei imagini cât mai complete asupra stării de sănătate şi determinanţilor ei, de a orienta politicile bazate pe dovezi de cercetare. Un demers care porneşte de la teorie şi încearcă să explice indicatorii de output în funcţie de perspectivele existente în ştiinţă poate contribui la identificarea mecanismelor prin care problemele de sănătate pot fi ţintite. Acest articol este structurat în câteva subcapitole. 1. În primul rând, vom argumenta, pe baza teoriei, rolul factorilor sociali în determinarea stării de sănătate; 2. În al doilea rând, vom descrie starea de sănătate în România, evidenţiind principalii indicatori de rezultat şi evoluţia acestora în timp; 3. În final, vom prezenta în detaliu cadrul de analiză şi intervenţie în domeniul sănătăţii adaptat după WHO (2010, 2014) urmând argumentele acestuia şi exemplificând cazul României acolo unde este posibil. Starea de sănătate este determinată social de o serie de factori şi mecanisme care acţionează la nivel individual, comunitar, societal şi chiar global, pe parcursul întregului ciclu de viaţă al persoanei. Ne concentrăm aici numai pe factorii structurali majori ai sănătăţii, urmând ca într-un demers ulterior să tratăm în mod comprehensiv atât factorii structurali, cât şi cei individuali care influenţează starea de sănătate. 3 O ABORDARE SOCIALĂ ÎN DOMENIUL SĂNĂTĂŢII 221 ROLUL FACTORILOR SOCIALI ÎN DETERMINAREA STĂRII DE SĂNĂTATE Cauzalitate socială în determinarea sănătăţii şi a bolii Condiţiile sociale influenţează sănătatea populaţiei prin mecanisme multiple. Dincolo de factorii biologici, starea de sănătate este determinată de o multitudine de factori sociali de natură materială, psihosocială şi comportamentală. Starea de sănătate depinde, în primul rând, de factori de natură materială cum sunt venitul, condiţiile de locuire, de muncă, de mediu etc. În timp ce condiţiile materiale problematice constituie „cauze fundamentale” ale deteriorării stării de sănătate (Phelan şi alţii, 2010), acumularea avantajelor de natură materială este de natură să protejeze starea de sănătate atât în mod direct prin circumstanţele bune de viaţă şi accesul la servicii de calitate, cât şi indirect, prin resurse cum sunt cunoştinţele, puterea şi relaţiile sociale. La factorii de natură materială ai determinării sănătăţii, se adaugă o serie de factori psihosociali care includ elementele de stres pe parcursul vieţii cum sunt evenimentele negative, condiţiile stresante de viaţă sau lipsa suportului social şi care declanşează boala sau contribuie la boli somatice. Studii devenite clasice au demonstrat influenţa negativă a stresului din mediul social asupra funcţiei neuroendocrine care determină creşterea vulnerabilităţii organismului în faţa bolii (Cassel, 1976). Mai recent, alte studii (Geronimus şi alţii, 2015) au demonstrat relaţia între condiţiile sociale şi mecanismele biologice, arătând cum stresul cauzat de sărăcia extremă determină modificări la nivel celular, rezultând în procese de îmbătrânire prematură şi mortalitate ridicată. Pe lângă influenţa directă asupra sănătăţii, deprivarea materială, în măsura în care indică nesatisfacerea nevoilor de bază ale indivizilor, exercită şi o influenţă mediată asupra acesteia, prin procesele de comparaţie socială (Blázquez şi alţii, 2014). Astfel, s-a demonstrat că starea de sănătate a populaţiei este influenţată de factorii psihosociali generaţi de inegalitatea de venit în diferitele societăţi (Marmot, 2004; Wilkinson şi Picket 2006, 2009). Aceasta deoarece inegalitatea înaltă este corozivă la nivel social şi generează pe baza proceselor de comparaţie socială sentimente de inutilitate, ruşine, lipsă de putere, stres cronic, toate acestea afectând negativ starea de sănătate. Mai ales pentru cei de la baza distribuţiei veniturilor, stresul şi sentimentele de excluziune socială pot reprezenta riscuri pentru sănătate. În general, precaritatea condiţiilor de viaţă este asociată cu nesiguranţă şi stres legate de posibilitatea asigurării nevoilor de bază, de menţinerea pe piaţa forţei de muncă şi de păstrarea relaţiilor sociale. Factorii comportamentali cum sunt fumatul, consumul de alcool, precum şi tipul de dietă şi activitate fizică au, de asemenea, o influenţă importantă în starea de sănătate. Aceste comportamente sunt distribuite în mod diferit în straturile sociale, iar pattern-ul lor variază în diversele societăţi. În ţările dezvoltate, fumatul este prevalent în grupurile cu statut socioeconomic scăzut, pe când în ţările din sudul Europei este prevalent în grupurile cu un status înalt şi printre femei (Hiscock şi alţii, 222 IULIANA PRECUPEȚU, COSMINA-ELENA POP 4 2012). Obezitatea şi consumul excesiv de alcool au o prevalenţă înaltă în grupurile cu un status scăzut (Olson şi alţii, 2007; Van Oers şi alţii, 1998), iar exerciţiul fizic este mai degrabă prevalent printre persoanele cu un status socioeconomic înalt (Eime şi alţii, 2015). Studiile sugerează că adoptarea comportamentelor de risc pentru sănătate poate fi rezultatul deprivării şi stresului din mediul social (Mackenbach, 2002), fumatul, consumul excesiv de alcool, dieta bogată în carbohidraţi, sedentarismul apărând ca răspuns la condiţiile dificile de viaţă. Determinare socială în ciclul vieţii Sănătatea adultului este un rezultat parţial al experienţelor individuale biologice şi sociale în viaţa timpurie (inclusiv intrauterină), pe parcursul copilăriei şi adolescenţei. Circumstanţele negative prezente în copilărie (sau la un alt moment în ciclul vieţii) pot contribui la o stare precară de sănătate pe durata vieţii ulterioare. Această perspectivă permite înţelegerea „modului în care procesele temporale de-a lungul ciclului vieţii unei cohorte sunt relaţionate cu cohortele anterioare şi viitoare şi se manifestă în tendinţe observabile în timp la nivelul populaţiei” (WHO, 2010: 18). O cale posibilă prin care condiţiile negative pot influenţa starea de sănătate este expunerea individului în perioadele critice de creştere la factori de risc şi care poate avea efecte persistente pe parcursul vieţii asupra sănătăţii, „programând-o” biologic. O altă cale posibilă este acumularea riscurilor de-a lungul ciclului vieţii (de exemplu expunerea la poluare, nutriţie deficitară, stres etc.). Aceste riscuri vor influenţa traiectoriile sociale ale indivizilor prin limitarea accesului la educaţie, şanse reduse de participare pe piaţa forţei de muncă şi de participare la viaţa socială etc. Studiile au arătat că boli cum sunt cele cardiovasculare sau cancerul de stomac sunt asociate cu statusul socioeconomic al părinţilor şi, deci, cu condiţiile din copilărie în mai mare măsură decât cu poziţia socioeconomică la maturitate (Davey Smith şi alţii, 1998). Condiţiile materiale precare în copilărie caracterizate prin aglomerare a 1 locuirii, igienă deficitară conduc la creşterea riscului de infecţii astfel încât la maturitate starea de sănătate poartă amprenta circumstanţelor copilăriei. În mod asemănător, mortalitatea şi morbiditatea datorate bolilor respiratorii ale adulţilor sunt asociate cu condiţiile de locuire şi infecţiile din perioada copilăriei. Alte boli şi condiţii medicale cum sunt diabetul, hipertensiunea, greutatea mică la naştere sunt determinate social prin condiţiile experimentate în viaţa timpurie la care se adaugă factorii de risc de pe parcursul vieţii adulte, determinând rate ale mortalităţii şi morbidităţii modelate social (Davey Smith şi Gordon, 2000). De exemplu, greutatea mică la naştere a copiilor este asociată cu nutriţia mamei şi interacţionează cu obezitatea în viaţa adultă (prevalentă în mediile sărace), producând, astfel, riscuri crescute de boală (Black şi alţii, 2013). 1 Helicobacter pylori, de exemplu, a fost demonstrat ca un factor de risc în cancerul de stomac (Conteduca şi alţii, 2013). 5 O ABORDARE SOCIALĂ ÎN DOMENIUL SĂNĂTĂŢII 223 Mecanisme de selecţie socială Starea de sănătate poate avea un efect asupra poziţiei sociale, influenţând mobilitatea socială, fie intergeneraţional, fie intrageneraţional. Oamenii cu o sănătate nefavorabilă pot ocupa o poziţie socială mai joasă comparativ fie cu părinţii (mobilitate intergeneraţională), fie cu ei înşişi în trecut (mobilitate intrageneraţională). Problemele de sănătate apărute în copilărie influenţează traseul educaţional şi, pe termen lung, cariera profesională şi veniturile în viaţa adultă, influenţând astfel negativ ascensiunea către poziţii sociale mai înalte. Studiile au demonstrat că în special bolile cronice din copilărie sunt asociate cu o participare scăzută pe piaţa forţei de muncă la vârste adulte (Haas şi alţii, 2011), în timp ce o sănătate nefavorabilă şi stările emoţionale negative la vârste tinere sunt predictori ai şomajului chiar printre aceia ocupaţi cu contracte permanente de muncă (Wagenaar şi alţii, 2012). Persoanele cu o stare de sănătate problematică pot fi selectate într-un status socioeconomic mai scăzut sau pot rămâne în mediul socioeconomic în care s-au născut cu şanse reduse de mobilitate verticală din cauza oportunităţilor reduse de educaţie, ocupare şi, în consecinţă, din cauza veniturilor diminuate şi imposibilităţii unui standard de viaţă care îi poate proteja în faţa diferitelor riscuri. Selecţia acţionează şi intrageneraţional, pe parcursul vieţii unui individ: apariţia unei probleme importante de sănătate la vârsta adultă poate influenţa traseul social al acestuia. Traiectoriile sociale descendente sunt marcate de un complex de factori: starea proastă de sănătate, bunăstare scăzută la locul de muncă şi abilităţi reduse, acestea conducând către ocupare temporară sau chiar şomaj (Wagenaar şi alţii, 2012). Acţiunea acestor mecanisme este mult diminuată în statele cu politici generoase care pot proteja individul în situaţii de risc. Astfel, Heggebø (2015) a demonstrat că selecţia apare în Danemarca, dar nu şi în Suedia 2 . şi Norvegia, atunci când indivizii sunt nevoiţi să părăsească piaţa forţei de muncă Acest model este explicat atât prin caracteristicile pieţei forţei de muncă în cele trei ţări, dar şi prin protecţia mai slabă oferită de modelul danez bazat pe flexicuritate. Pentru categoriile cu un status socioecomic scăzut care trăiesc în precaritate există rezultate de cercetare care sugerează existenţa selecţiei şi în România. Astfel, pentru categoria care trăieşte în bunăstare precară (deasupra pragului sărăciei, dar cu venituri scăzute şi în deprivare materială) există tendinţa unei scăderi a statutului socioeconomic atunci când în gospodărie apare o problemă importantă de sănătate. Mecanismele principale sunt cele demonstrate în literatură: pierderea locului de muncă, venituri reduse şi scăderea standardului de viaţă pentru întreaga gospodărie, cu o înrăutăţire a calităţii vieţii în general. Efectele apar la nivelul întregii gospodării, iar în ciclul vieţii problemele de sănătate contribuie la acumularea dezavantajelor multiple pentru toţi membrii gospodăriei (Precupeţu şi Pop, 2016). 2 Cu excepţia vârstelor tinere. 224 IULIANA PRECUPEȚU, COSMINA-ELENA POP 6 STAREA DE SĂNĂTATE A POPULAŢIEI În România, starea de sănătate a populaţiei este problematică şi, deşi unele tendinţe înregistrate în ultimele decade sunt pozitive, ţara noastră continuă să se situeze într-o situaţie nefavorabilă în context european. În general, bolile care afectează populaţia se află sub influenţa unor riscuri pentru sănătate ce variază în funcţie de gradul de dezvoltare a societăţii (WHO, 2009). În societăţile în curs de dezvoltare riscurile sunt, în general, relaţionate cu sărăcia (nutriţia deficitară, igienă şi curăţenie precare, relaţii sexuale neprotejate, calitate slabă a apei potabile, fum în locuinţe din cauza utilizării combustibililor fosili) şi determină o prevalenţă mare a bolilor infecţioase. În ţările dezvoltate, riscurile tradiţionale au fost înlocuite cu riscuri moderne: lipsa activităţii fizice, obezitatea, factori care ţin de dietă, consumul de alcool şi tutun. Această tranziţie este vizibilă în societăţile dezvoltate în prevalenţa mare a bolilor netransmisibile cum sunt cele cardiovasculare şi neoplasmele. La momentul actual, România se confruntă cu dubla provocare reprezentată de prezenţa atât a riscurilor tradiţionale cât şi a celor moderne. Pe de o parte, principalele cauze de deces sunt reprezentate de bolile cardiovasculare, cancere şi boli digestive, ceea ce apropie ţara noastră de profilul ţărilor dezvoltate, însă fără a fi parcurs complet tranziţia epidemiologică a acestora. Pe de altă parte, România se remarcă printr-o incidenţă înaltă a tuberculozei şi o mortalitate ridicată datorată acesteia, o prevalenţă relativ înaltă a sifilisului, apariţia periodică a unor focare de boli transmisibile cum sunt rubeola, rujeola, scarlatina, precum şi o rată înaltă a mortalităţii datorate unor cauze situate în perioada perinatală, toate acestea reprezentând elemente ale unui tablou mai degrabă tradiţional al bolilor. Acest profil epidemiologic mixt dominat de dubla povară a riscurilor moderne şi tradiţionale constituie o provocare pentru strategiile în domeniul sănătăţii care trebuie să ţintească în mod comprehensiv o varietate de factori determinanţi de origini diverse. Este dificil de apreciat dacă starea de sănătate a populaţiei s-a îmbunătăţit în ultimele decenii. Pe de o parte, au fost înregistrate o serie de tendinţe pozitive: o creştere a speranţei de viaţă, o scădere a ratelor de mortalitate, reducerea mortalităţii infantile şi a celei materne. În acelaşi timp, există indicatori cu parcurs sinuos, de tipul incidenţei tuberculozei care a crescut spectaculos după 1990 şi apoi a scăzut până la niveluri apropiate de cele din 1990. Recent se înregistrează tendinţe clar negative, cum sunt scăderea ratei de vaccinare şi creşterea incidenţei HIV. Aceste evoluţii au fost însoţite în perioada postcomunistă de o adâncire a inegalităţilor în starea de sănătate între femei şi bărbaţi, între urban şi rural, între regiuni de dezvoltare şi judeţe, dar şi între grupuri sociale. România continuă să se confrunte la momentul actual cu o serie de probleme fundamentale legate de starea de sănătate a populaţiei. E probabil că, în general, dezvoltarea economică, introducerea tehnologiei moderne, conectarea la abordările medicinei din vest au contribuit la tendinţele 7 O ABORDARE SOCIALĂ ÎN DOMENIUL SĂNĂTĂŢII 225 pozitive înregistrate după 1990. Totuşi, creşterea sărăciei, accentuarea diferenţelor de dezvoltare teritorială, dezvoltarea inegală a serviciilor de sănătate la nivel teritorial şi diferenţierea accesului la servicii între rural şi urban, adâncirea inegalităţilor de acces la educaţie, creşterea consumului de droguri constituie fenomene care contribuie la un tablou eterogen al stării de sănătate. În cele ce urmează, vom descrie starea de sănătate în context european. Speranţa de viaţă la naştere, indicator relevant pentru starea de sănătate a populaţiei şi pentru nivelul de dezvoltare a ţării, era în anul 2015 de 75 de ani, România fiind a patra ţară din UE cu cel mai scăzut nivel şi situându-se la mare distanţă de ţări cum sunt Spania (83 ani) şi Italia (82,7 ani) şi de media europeană de 80,6 ani (Eurostat, 2017). Speranţa de viaţă a crescut faţă de 1990 cu aproximativ 5 ani, iar tendinţa a fost aceea de accentuare a inegalităţilor între femei şi bărbaţi, între mediul urban şi rural, între judeţe şi între regiunile de dezvoltare ale ţării. Astfel în 2015, speranţa de viaţă pentru femei era în medie cu 7 ani mai mare decât cea pentru bărbaţi, cu 2,8 ani mai mare în mediul urban faţă de rural, în timp ce diferenţele pe regiuni atingeau 2,6 ani, iar inegalităţile între judeţe ajungeau până la 4,5 ani. Rata mortalităţii este a doua cea mai mare din UE, fiind cu 50% mai ridicată faţă de media UE28 (Eurostat, 2017). Principalele cauze de deces sunt reprezentate de bolile cardiovasculare, neoplasmele maligne şi bolile digestive. Între statele UE28, România se situa în 2014 pe primul loc în ceea ce priveşte mortalitatea pe cauze specifice de deces pentru boli cum sunt: infarctul miocardic, tuberculoza, cancerul de col uterin, bolile cronice de ficat, accidentele de transport, precum şi pentru anumite condiţii situate în perioada perinatală (Eurostat, 2016). În timp, după 1990, rata mortalităţii a cunoscut o creştere până în anul 1996, după care a avut o tendinţă de scădere, cu fluctuaţii, menţinându-se pe tot parcursul perioadei la niveluri mai înalte decât în 1990. La nivel naţional, inegalităţile menţionate anterior la speranţa de viaţă la naştere se regăsesc şi în cazul mortalităţii generale, în anul 2015 mortalitatea în cazul bărbaţilor fiind mai mare decât în cazul femeilor: 12,5‰ faţă de 11‰, iar în mediul rural rata mortalităţii (14,3‰) fiind mai mare faţă de urban (9,8‰) (Tempo, INS, 2016). În acelaşi an, judeţele în care s-a înregistrat cel mai ridicat nivel al ratei mortalităţii au fost Teleorman (16,9‰), Giurgiu (15‰), Dolj (14,2‰), Călăraşi (14‰) şi Olt (14‰). Cel mai scăzut nivel al acestui indicator în anul 2015, a fost înregistrat în judeţele Iaşi, Braşov, Ilfov (9,9‰) şi Sibiu (10‰). Mortalitatea infantilă, indicator care reflectă atât efectul economic şi al condiţiilor sociale asupra sănătăţii mamelor şi a nou-născuţilor, cât şi eficacitatea sistemelor de sănătate, înregistra în 2015 o valoare de 7,6‰, reprezentând cea mai înaltă valoare din UE28, aflată la mare distanţă faţă de media UE28 (3,6‰) (Eurostat, 2017). Cele mai frecvente cauze de deces ale copiilor sub vârsta de un an sunt condiţiile perinatale (34%), bolile respiratorii (29%) şi patologiile congenitale (cca. 25%), după cum au fost evidenţiate în Strategia Naţională pentru Sănătate 2014–2020. Rata mortalităţii infantile a scăzut constant faţă de începutul anilor 226 IULIANA PRECUPEȚU, COSMINA-ELENA POP 8 1990 (27‰). În mod asemănător, mortalitatea maternă plasează România pe primul loc între statele membre UE28, cu cea mai ridicată valoare, însă, în timp, această rată a înregistrat o scădere de la 127 de decese la 100 de mii de născuţi vii în 1990 la 31 în 2015 (WHO, 2016). Tendinţele pozitive înregistrate de mortalitatea infantilă şi maternă sunt atribuite creşterii economice şi programelor naţionale de sănătate (Vlădescu, 2016). În ceea ce priveşte rata mortalităţii infantile în România, datele evidenţiază inegalităţi ridicate între cele două medii de rezidenţă (rural-urban), precum şi între regiunile de dezvoltare şi judeţe. În anul 2015, rata mortalităţii infantile era în mediul urban de 6,3‰, în mediul rural de 10‰, iar în cazul judeţelor, înregistra valori de aproape trei ori mai mari în Tulcea (15,2‰) faţă de Bucureşti (4,9‰), în timp ce la nivel regional avea un nivel semnificativ mai ridicat în regiunea Sud-Vest Oltenia (9‰), comparativ cu Bucureşti-Ilfov (5,2‰) (Tempo, INS, 2016). Mortalitatea evitabilă include atât decesele care puteau fi amânate, cât şi decesele care puteau fi prevenite şi reflectă atât calitatea şi performanţa sistemului de sănătate cât şi, într-un sens larg, politicile de sănătate. O îmbunătăţire a politicilor destinate sănătăţii ar trebui să conducă la o scădere a mortalităţii evitabile. România era, în anul 2014, a doua ţară din UE28, după Letonia, cu cele mai multe decese care ar fi putut fi amânate (319,2 de decese la 100 de mii de locuitori), având o rată de aproape două ori mai mare decât media europeană, evidenţiind astfel nivelul scăzut al calităţii îngrijirii medicale. Şi în ceea ce priveşte decesele care ar fi putut fi prevenite, România ocupa locul patru între statele membre cu valori ridicate ale acestei rate cu un număr de 363 de decese la 100 de mii de locuitori (Eurostat, 2017). Morbiditatea, gradul de îmbolnăvire a populaţiei, este surprinsă atât prin indicatori care se referă la incidenţă (cazuri noi de îmbolnăvire pe tipuri de afecţiuni), cât şi prin cei care se referă la prevalenţă (cazurile existente pentru o afecţiune la un moment dat). Din păcate, datele privind prevalenţa diferitelor afecţiuni sunt slab disponibile din punct de vedere statistic, atât la nivel naţional, cât şi la nivel internaţional. Dintre toate afecţiunile prezente în populaţie, bolile cronice au un impact major în ceea ce priveşte starea de sănătate a populaţiei, dar şi asupra bugetului pentru îngrijirea sănătăţii, în această categorie numărându-se: bolile cardiovasculare, cardiopatia ischemică, diabetul zaharat, bolile reumatice, bolile mentale şi afecţiunile psihice, insuficienţa renală, litiaza renală, ciroza, tumorile. În perioada 1992–2015, incidenţa îmbolnăvirilor a fluctuat între 1,4 milioane şi 1,6 milioane de cazuri noi în fiecare an. În ceea ce priveşte incidenţa bolilor infecţioase şi parazitare, aceasta a crescut în perioada 1992–2004, apoi a cunoscut o scădere constantă până în 2015 (Tempo, INS, 2016). Incidenţa tumorilor s-a dublat în aceeaşi perioadă, iar numărul cazurilor de îmbolnăviri cu boli endocrine, de nutriţie şi diabet a crescut de peste cinci ori (în 1992, se înregistrau sub 100 de mii de cazuri noi, iar în 2015 peste 500 de mii de cazuri noi de îmbolnăviri). Incidenţa îmbolnăvirilor aparatului circulator a crescut constant în perioada 1992–2015, 9 O ABORDARE SOCIALĂ ÎN DOMENIUL SĂNĂTĂŢII 227 în anul 2015 înregistrându-se peste 900 de mii de cazuri noi de îmbolnăvire, de aproximativ două ori mai mult decât în anul 1992. O creştere constantă s-a înregistrat şi în afecţiunile cu origine în perioada perinatală, precum şi în cazul malformaţiilor congenitale, deformaţii şi anomalii cromozomiale. Îmbunătăţiri în ceea ce priveşte morbiditatea pentru anumite boli, au fost evidenţiate pentru bolile sistemului respirator (o creştere rapidă la începutul anilor 1990, apoi o scădere constantă din 2004), pentru bolile sistemului digestiv (o scădere semnificativă în perioada 1992–2015), pentru bolile legate de sarcină, naştere şi lăuzie (o scădere semnificativă) şi pentru bolile legate de leziuni traumatice, otrăviri şi alte consecinţe ale cauzelor externe (Tempo, INS, 2016). În general, pentru bolile infecţioase se poate aprecia că s-au înregistrat tendinţe pozitive faţă de începutul anilor 1990. Incidenţa hepatitei virale a scăzut constant în perioada 1990–2015 (de la aproximativ 75 de mii de cazuri noi în 1990 la 5637 de cazuri în 2015) (Tempo, INS, 2016). În context european, România ocupă o poziţie favorabilă, în anul 2014, România avea rata incidenţei hepatitei de tip B de 1,3 (la 100 de mii de locuitori), sub media europeană (UE27) care a fost 4,3. Totuşi, datele ar trebui privite cu anumite rezerve, în sensul că ţara noastră nu are un sistem de prevenţie şi identificare (de screening) pentru îmbolnăvirea cu hepatita B sau C. Ratele de prevalenţă pentru hepatita B şi C în cazul populaţiei adulte din România sunt ridicate (ECDC, 2016). Şi în ceea ce priveşte incidenţa HIV/SIDA în România a fost de 4 (la 100 de persoane), fiind sub media UE28 (5,9) în anul 2014, însă tendinţa în ultima perioadă este de uşoară creştere (OECD, 2016). România continuă să se situeze pe primul loc în UE28 în ceea ce priveşte incidenţa tuberculozei şi mortalitatea datorată acesteia. Dacă în perioada 1990–2002 incidenţa tuberculozei a cunoscut o creştere constantă, în perioada 2003–2015, scăderea a fost semnificativă. Incidenţa a numeroase boli infecţioase şi parazitare (dizenterie, tuse convulsivă, trichineloza, salmoneloza, leptospiroza) a scăzut constant după 1990. În cazul bolilor rubeolă, rujeolă, scarlatină, incidenţa lor fluctuează destul de mult în perioada 1990– 2015, cu îmbunătăţiri semnificative, dar şi cu apariţia periodică a unor focare. Bolile cu transmitere sexuală (chlamidia, gonoreea), aveau o rată a incidenţei în anul 2014 sub valoarea 1 (la 100 de mii de locuitori), situând ţara noastră între statele cu o incidenţă mică a acestor boli. Totuşi, în ceea ce priveşte incidenţa sifilisului, rata a fost pentru România de 6,4 (la 100 de mii de locuitori), rate asemănătoare fiind înregistrate în Bulgaria (6,3), Danemarca (6,4), Slovacia (6,6), Letonia (6,7), Germania (7,1) (OECD, 2016). Sarcina la adolescente plasează România pe locul 2 în UE, după Bulgaria cu 38,9 de sarcini la 1000 de adolescente între 15 şi 19 ani, la mare distanţă de ţări cum sunt Danemarca (2,4‰) sau Slovenia (4,6‰), aceasta reprezentând o problemă importantă de educaţie în domeniul sănătăţii. Speranţa de viaţă sănătoasă reflectă vitalitatea şi calitatea vieţii populaţiei. În România, speranţa de viaţă sănătoasă la naştere a fost în anul 2015 de 59,2 de ani, pentru femei fiind 59,4 ani, iar pentru bărbaţi 59 ani. Între statele europene, România 228 IULIANA PRECUPEȚU, COSMINA-ELENA POP 10 se situează aproape de media UE28 (63,3 ani pentru femei, 62,6 ani pentru bărbaţi). Oamenii trăiesc cel mai puţin într-o stare bună de sănătate în Letonia (54,1 ani pentru femei şi 51,8 ani pentru bărbaţi) şi Estonia (56,2 ani pentru femei şi 53,8 ani pentru bărbaţi). Cea mai ridicată speranţă de viaţă sănătoasă în anul 2015 a fost înregistrată în Malta (74,6 ani pentru femei, 72,6 ani pentru bărbaţi) şi în Suedia (73,8 ani pentru femei şi 74 ani pentru bărbaţi) (Eurostat, 2017). CADRU DE ANALIZĂ ŞI INTERVENŢIE ÎN DOMENIUL SĂNĂTĂŢII POPULAŢIEI. FACTORII STRUCTURALI AI DETERMINĂRII SĂNĂTĂŢII În România nu există o cunoaştere adecvată a factorilor determinanţi ai sănătăţii şi a problemelor sistemului medical care să fie bazată pe studii riguroase. În ştiinţă, la nivel internaţional, încă de la sfârşitul anilor ’90 abordarea determinanţilor sociali ai sănătăţii a devenit centrală în dezbaterile asupra sănătăţii şi bolii şi asupra direcţiilor posibile în politicile de sănătate. Abordarea a fost preluată de către WHO, care a iniţiat o serie de rapoarte conţinând recomandări de politici care pornesc de la cauzalitatea socială a sănătăţii, cu accent pe distribuţia sănătăţii şi bolii în populaţie. Aceasta deoarece, deşi cauzele biologice sunt cele care determină bolile, cauzele sociale sunt cele care explică distribuţia bolii în populaţie, ajutându-ne să înţelegem de ce riscul de boală sau dizabilitate este mai ridicat pentru anumite grupuri sociale în comparaţie cu altele şi de ce impactul bolii şi dizabilităţii este mai important în viaţa celor vulnerabili decât în cea a persoanelor care dispun de resurse (Krumeich şi Meershoek, 2014). În literatură există mai multe modele teoretice bazate pe determinanţii sociali ai sănătăţii (Barton şi Grant, 2006; Huynen şi alţii, 2005; Labonté and Torgerson, 2005), însă cadrul propus de către WHO (2010, 2014) are meritul de a fi construit atât pentru analiză, cât şi pentru a identifica zonele de intervenţie pentru politici. În această lucrare prezentăm şi explicităm o formă adaptată a cadrului propus de WHO, încercând să discutăm problemele legate de situaţia stării de sănătate a populaţiei în România şi să tratăm rolul factorilor structurali în determinarea sănătăţii. Aceasta deoarece elaborarea politicilor care să conducă la îmbunătăţirea stării de sănătate a populaţiei nu se poate baza pe o abordare one-size-fits-all, ci ar trebui să ţină seama de mecanismele concrete de determinare a sănătăţii şi bolii în situaţii specifice, de contextele sociopolitice particulare, şi să ia în considerare resursele disponibile, parteneriatele care sunt posibile, disponibilitatea pentru implementarea politicilor (WHO, 2010). Cadrul propus de către Organizaţia Mondială a Sănătăţii utilizează două tipuri de factori determinanţi ai sănătăţii: structurali (elementele de context şi poziţia socioeconomică) şi intermediari (condiţiile materiale, circumstanţele psihosociale, factorii comportamentali şi biologici, la care se adaugă sistemul de sănătate). Termenii de structural şi intermediar se referă la ordinea în care aceşti factori îşi exercită influenţa asupra sănătăţii. În acest articol utilizăm termenii de structural şi individual, 11 O ABORDARE SOCIALĂ ÎN DOMENIUL SĂNĂTĂŢII 229 având ca referinţă nivelul la care se produce cauzalitatea (Figura 1). Astfel, factorii structurali sunt cei care ţin de context, la care se adaugă sistemul de sănătate, aceştia fiind exteriori individului. Factorii individuali includ condiţiile materiale, circumstanţele psihosociale, factorii comportamentali şi biologici, precum şi poziţia socioeconomică, toate acestea definind persoana şi fiind măsurate la nivel individual. În cele ce urmează, ne concentrăm asupra factorilor structurali ai sănătăţii: contextul global, contextul socioeconomic şi politic şi sistemul medical. Figura 1 Determinanţi structurali şi individuali ai sănătăţii şi inegalităţilor în starea de sănătate CONTEXTUL SOCIO-ECONOMIC FAC T OR I MATERIALI, ȘI POLITIC COMPORTAMENTALI ȘI PSIHO- POZIȚIA SOCIO- SOCIALI ECONOMICĂ STAREA DE Guvernare Circumstanțe materiale SĂNĂTATE (Condiții de trai și de muncă, • Venit acces la alimente etc.) • Ocupație Politici: • Educație GLOBAL • Macro- Factori biologici și • Rezidență economice comportamentali • Gen • Sănătate • Etnie • Educație Factori psiho-sociali • Protecție CONTEXTUL socială SISTEMUL DE SĂNĂTATE Cultură și valori sociale Sursa: adaptare a modelului Organizaţiei Mondiale a Sănătăţii (WHO, 2010, 2014). Contextul global La nivel global există o serie de mecanisme care pot influenţa starea de sănătate: acordurile internaţionale de comerţ în care România este partener, organizarea marilor firme farmaceutice, companiile multinaţionale, disponibilitatea pe piaţa globală a tehnologiei medicale şi a medicamentelor şi chiar fenomene globale de genul schimbărilor climatice. Criza economică recentă, de exemplu, a produs rezultate negative vizibile în starea de sănătate în diferite ţări europene afectate (WHO, 2014). În cazul României, elemente cum sunt factorii economici şi sociali globali, cadrele legislative internaţionale, instituţiile globale în domeniul sănătăţii pot fi influenţate, probabil, într-o foarte mică măsură de la nivel naţional. Este, însă, posibilă o mai bună coordonare şi o mai bună relaţionare cu strategiile şi politicile europene de sănătate şi cele din alte domenii, relaţii îmbunătăţite cu instituţiile internaţionale, o creştere a capacităţii de negociere cu companiile farmaceutice, o mai bună planificare a achiziţiilor de medicamente şi tehnologie medicală. Din acest punct de vedere, este nevoie de o creştere a capacităţii manageriale la nivelul instituţiilor centrale în domeniul sănătăţii. Ultimii ani au fost marcaţi de probleme (inclusiv de organizare) în asigurarea bunurilor medicale (medicamente, vaccinuri, tehnologie adecvată) care sunt achiziţionate pe piaţa globală. Acţiunile la nivel naţional în relaţie cu contextul global afectează astfel direct şi indirect starea de sănătate a populaţiei din România. 230 IULIANA PRECUPEȚU, COSMINA-ELENA POP 12 Contextul socioeconomic şi politic Contextele macro, prin instituţiile şi procesele economice, sociale şi politice care definesc tipul de societate structurează condiţiile majore care definesc viaţa la nivel individual şi, implicit, sănătatea oamenilor. Aceste condiţii macro sunt reprezentate de tipul (procesul) de guvernare, piaţa forţei de muncă, sistemul de educaţie, instituţiile politice, valorile şi normele sociale şi toate contribuie la stratificarea socială specifică unei societăţi. Ele generează „ierarhiile de putere, prestigiu şi acces la resurse” (WHO, 2010: 5) vizibile la nivel individual în statusul socioeconomic (prin intermediul educaţiei, venitului, ocupaţiei etc.). Astfel, condiţiile macro şi sistemul specific de stratificare socială creează mecanismele structurale care influenţează starea de sănătate şi distribuţia acesteia în populaţie. Guvernarea în general şi guvernarea pentru sănătate în particular „Guvernele sunt responsabile de crearea condiţiilor care permit indivizilor să atingă cea mai bună stare de sănătate pe care o pot avea” (WHO, 2014: 8). Sistemul de guvernare cuprinde reguli, mecanisme de implementare, organizaţii şi se referă la modul în care sunt dezvoltate politicile, în care sunt distribuite resursele, precum şi la mecanismele de responsabilizare a guvernelor, iar dimensiunile guvernării includ participarea şi răspunderea, stabilitatea politică şi absenţa violenţei/terorismului, eficacitatea guvernării, calitatea reglementărilor, statul de drept şi controlul corupţiei (Kaufmann şi alţii, 2010). Deşi scopul nostru aici nu este o discuţie în detaliu a acestor dimensiuni în România, este important să subliniem faptul că aceşti factori de context sunt esenţiali atât pentru modul de organizare a sistemului de sănătate, cât şi pentru starea de sănătate a populaţiei. De exemplu, corupţia din sănătate este o manifestare la nivelul sistemului a modului în care guvernarea se realizează în România. Sistemul de guvernare la diferite niveluri (naţional, regional şi local) şi în toate sectoarele (public, privat, ONG) este cel care poate adopta o abordare orientată către sănătate bazată pe determinanţii sociali ai acesteia, care să îşi propună îmbunătăţirea stării de sănătate a populaţiei şi reducerea inegalităţilor existente în starea de sănătate. Guvernarea pentru sănătate şi bunăstare recomandată de către WHO se referă la politici, finanţare, decizii orientate către îmbunătăţirea stării de sănătate la toate nivelele guvernării şi societăţii, într-o abordare generală orientată de considerarea sănătăţii ca un „drept al oamenilor, un bun public, o componentă a bunăstării şi o problemă de justiţie socială” (WHO, 2014: 124). În mod obişnuit, buna guvernare şi guvernarea pentru sănătate sunt extinse şi către mediul privat şi ONG, dincolo de ceea ce poate face guvernul la toate nivelurile. În România însă, dezvoltarea insuficientă şi dezechilibrată a societăţii civile, participarea politică şi socială limitată a oamenilor, creşterea sectorului medical privat la care numai o mică parte din populaţie are acces, toate acestea contribuie la plasarea unui rol extrem de important la nivel guvernamental în abordarea sănătăţii şi inegalităţilor în sănătate. 13 O ABORDARE SOCIALĂ ÎN DOMENIUL SĂNĂTĂŢII 231 Multe responsabilităţi ale guvernării cu implicaţii pentru sănătate (calitatea mediului, locuire, apă şi curăţenie, siguranţa vecinătăţii) au fost descentralizate la nivel local, în timp ce sănătatea rămâne în cea mai mare parte organizată central, ceea ce face necesară, în concepţia Organizaţiei Mondiale a Sănătăţii, integrarea sănătăţii în politicile de la nivel regional şi local. Direcţiile de acţiune specifice propuse de către WHO (2014) cu relevanţă în domeniul guvernării la nivel naţional se referă la elementele care pot asigura succesul strategiilor de intervenţie în sănătate: dezvoltarea parteneriatelor la toate nivelurile guvernamentale care să faciliteze modelele de lucru bazate pe cooperare, să facă posibilă stabilirea priorităţilor de comun acord între sectoare, să includă mecanisme de responsabilizare în sensul asigurării echităţii în sănătate. De asemenea, este necesar să se asigure coerenţa acţiunilor intersectorial şi printre actorii implicaţi pentru a obţine rezultate semnificative în îmbunătăţirea stării de sănătate şi ţintirea inegalităţilor. În acest sens sunt importante investiţia pe termen lung şi sustenabilitatea acţiunilor. Este important ca diferitele nevoi, perspective şi drepturi ale grupurilor vulnerabile să fie incluse în procesele de luare a deciziei prin mecanisme de participare şi consultare. În general, în România, reformele din sănătate de până acum nu s-au asigurat de sprijinul tuturor actorilor implicaţi şi, de cele mai multe ori, nu au inclus grupurile vulnerabile. Asumarea politică a reformelor pe durata unul mandat, fără sprijinul celor implicaţi, a condus până acum la eşecul sau îndeplinirea parţială a acestora. Strategia 2020 în domeniul sănătăţii nu a fost implementată, în ciuda faptului că a fost riguros elaborată şi a fost conectată cu strategiile europene. Politicile: macroeconomice în sănătate, educaţie, de protecţie socială Politicile macroeconomice şi structurile pieţei pe care acestea se bazează, politicile în domeniul ocupării, locuirii, educaţiei, sănătăţii (inclusiv apă şi curăţenie), sistemul de protecţie socială produc efecte importante în starea de sănătate a populaţiei. Politicile publice sunt rezultatul sistemului politic, al modului în care puterea şi ideologia se împletesc pentru a determina în cele din urmă starea de sănătate a oamenilor (Bambra şi alţii, 2005). Organizarea sistemului de sănătate şi accesul la bunuri şi servicii medicale, politicile de ocupare (prietenoase pentru familie sau nu, bazate predominant pe măsuri active sau pasive), sistemul de educaţie şi şansele de acces la educaţie, sistemul de protecţie socială şi măsura în care oferă plase de siguranţă adecvate categoriilor vulnerabile, toate sunt rezultatul unor decizii de politici publice ce au efecte asupra sănătăţii oamenilor. Aceste aspecte care ţin de context determină în mare măsură sistemul de stratificare în societate, distribuţia resurselor materiale, a puterii şi prestigiului şi, în ultimă instanţă, distribuţia sănătăţii şi a bolii. Rezultatele de cercetare au arătat că variabile care ţin de sistemul politic şi de tipul de stat al bunăstării influenţează starea de sănătate a populaţiei. Astfel, în ţările cu state ale bunăstării social-democrate cu sisteme publice de sănătate bine dezvoltate şi politici sociale generoase, starea 232 IULIANA PRECUPEȚU, COSMINA-ELENA POP 14 de sănătate este semnificativ mai bună (indicatori cum sunt mortalitatea infantilă şi greutatea mică la naştere înregistrând valori scăzute), comparativ cu alte tipuri de state ale bunăstării (Chung şi Muntaner, 2006). Evident, politicile de sănătate sunt o variabilă esenţială de context, cu impact asupra stării de sănătate. În România este necesară o politică de sănătate gândită pe termen lung, cu accent pe echitate, care să încorporeze mecanisme de monitorizare şi evaluare, care să prioritizeze direcţiile de dezvoltare şi investiţiile în resurse, o politică deschisă către participarea şi feedback-ul tuturor actorilor importanţi, inclusiv al pacienţilor. Reformele succesive ale politicilor începând din anii ’90 nu şi-au atins obiectivele şi încă este nevoie de strategii şi regularizare comprehensivă în multe aspecte ale îngrijirii sănătăţii, în timp ce stabilitatea financiară constituie încă o problemă majoră (Vlădescu şi alţii, 2016). Mai mult decât atât, sănătatea a fost subfinanţată pe tot parcursul tranziţiei, iar această tendinţă continuă în prezent, în ciuda nevoilor de creştere a cheltuielilor la nivelul mediu al UE. Cheltuielile cu sănătatea şi starea de sănătate a populaţiei sunt relaţionate, iar rezultatele diverselor studii arată că o creştere a sumelor alocate pentru sănătate este semnificativ asociată cu o îmbunătăţire a stării de sănătate vizibilă în nivelurile reduse ale mortalităţii infantile şi într-o speranţă de viaţă crescută (Nixon şi Ullmann, 2006; Crémieux şi alţii 1999). În contextul politicilor, o stare de sănătate bună a populaţiei poate fi atinsă prin educaţie, locuire, ocupare, politici de redistribuire, asistenţă socială, iar circumstanţele sociale ale categoriilor defavorizate ar trebui ţintite cu precădere. Politicile de sănătate ar trebui corelate cu cele din alte domenii, educaţia şi ocuparea fiind esenţiale. Dată fiind determinarea multiplă a stării de sănătate, aceasta ar trebui abordată în mod comprehensiv. De exemplu, este binecunoscut faptul că sărăcia şi mortalitatea copilului sunt puternic relaţionate (Singh şi Kogan, 2007). O copilărie petrecută în sărăcie presupune de multe ori o dietă deficitară, probleme de dezvoltare fizică, psihică şi emoţională, cognitivă şi de limbaj, toate acestea reprezentând provocări pentru starea de sănătate pe durata întregii vieţi. România are cea mai înaltă rată a sărăciei copilului din UE, iar o îmbunătăţire a stării de sănătate a populaţiei nu poate fi realizată fără măsuri care să ţintească această problemă. Astfel un sistem universal şi de bună calitate de educaţie şi îngrijire a copilului pentru primii ani de viaţă este considerat un element esenţial care poate atenua atât inegalităţile în educaţie şi cât şi efectele sărăciei (WHO, 2014). Asigurarea accesului la un astfel de sistem pentru toate categoriile şi acordând atenţie specială grupurilor vulnerabile, ar trebui să constituie o prioritate în condiţiile existenţei în România a unor inegalităţi importante în accesul la educaţie (Zamfir şi alţii, 2016). Politicile de sănătate, educaţie şi redistribuire ar trebui gândite intersectorial, ţinând cont de particularităţile contextului social de azi al României. Extinderea rolului educaţional al şcolilor către responsabilităţi sociale s-a făcut deja prin programele de „şcoală după şcoală”, prin programul „cornul şi laptele”, iar la momentul actual, programele care îşi propun o masă caldă în şcoli pot contribui 15 O ABORDARE SOCIALĂ ÎN DOMENIUL SĂNĂTĂŢII 233 atât la menţinerea în şcoală a copiilor din medii defavorizate, cât şi la asigurarea unei nutriţii adecvate copiilor în general. O concentrare pe servicii cu acces universal ar trebui să reprezinte alternativa la iniţiativele actuale, parţiale şi de termen scurt. Politicile de ocupare ar trebui, de asemenea, să încorporeze principii care să protejeze sănătatea oamenilor şi să fie concepute în relaţie cu cele de sănătate, educaţionale şi de protecţie socială, având în vedere o perspectivă a cursului vieţii. Recomandările WHO (2014) includ politici de ocupare prietenoase pentru familie, cu contracte sigure ce permit ore flexibile, combinate cu servicii accesibile pentru copii ce pot contribui la echilibrul muncă – viaţă de familie şi asigurarea unui început bun pentru copii şi adolescenţi. Asigurarea unei educaţii echitabile şi sprijinul acordat tinerilor pentru dezvoltarea abilităţilor de muncă şi viaţă şi apoi la integrarea pe piaţa forţei de muncă completează elementele cheie din perspectiva ciclului vieţii. La nivelul specific al politicilor de ocupare, dată fiind vulnerabilitatea rezultată din condiţiile de muncă în România este esenţială o concentrare pe îmbunătăţirea condiţiilor de muncă prin reducerea riscurilor la care sunt expuşi angajaţii. Aceasta deoarece, în ţara noastră, existenţa unei economii informale importante care nu protejează formal lucrătorii faţă de riscurile pentru sănătate, condiţiile de muncă de o calitate mai slabă comparativ cu alte ţări din UE (Eurofound, 2017) se constituie în circumstanţe negative pentru starea de sănătate. În sfârşit, politicile de protecţie socială ar trebui să ţină cont de nevoia de a îmbunătăţi starea de sănătate şi de a micşora gradientul social în sănătate. În societăţile în care inegalitatea de venit este ridicată, aşa cum este şi cazul României, starea de sănătate a populaţiei este mai nefavorabilă (Wilkinson şi Picket, 2006). Inegalităţile sociale mari afectează coeziunea socială şi determină slăbirea relaţiilor sociale care, la rândul lor, influenţează negativ starea de sănătate. O creştere a cheltuielilor sociale cu accent pe îmbunătăţirea situaţiei populaţiei vulnerabile este absolut necesară în România, dat fiind faptul că potenţialul de îmbunătăţire a sănătăţii populaţiei acţionând asupra inegalităţii de venit este mai mare în societăţile mai puţin dezvoltate economic (Pop şi alţii, 2012). Atenţia specială acordată grupurilor vulnerabile este justificată de situaţia lor de sănătate nefavorabilă comparativ cu cea a altor grupuri şi de faptul că au mai puţine mijloace de a-şi face cunoscute problemele. În plus, România se află în situaţia în care, pe parcursul tranziţiei şi în special în ultima decadă, a crescut oferta de servicii medicale private, iar domeniul analizelor medicale (componenta de bază a diagnosticării) a fost în cea mai mare parte subcontractat serviciilor private. Acolo unde capacitatea şi mecanismele de guvernare, reglementarea şi implementarea sunt slabe, „furnizorii de servicii nu sunt ghidaţi de nevoi, ci de cei care pot plăti” (WHO, 2014: 127). Ca urmare, costurile pentru asistenţa medicală primară cresc, iar accesul la servicii este ghidat de criterii de profit (Braveman şi Tarimo, 2002). La nivel individual, efectele sunt vizibile în faptul că persoanele cu resurse limitate 234 IULIANA PRECUPEȚU, COSMINA-ELENA POP 16 sunt afectate de costurile medicale în mai mare măsură decât cele care dispun de resurse şi sunt nevoite să amâne diagnosticarea şi tratamentul cu consecinţe pe termen lung pentru starea lor de sănătate. La nivel societal, consecinţele se văd în creşterea costurilor prin faptul că sistemul de sănătate este nevoit să aloce resurse mai mari pentru tratarea cazurilor grave, dar şi în afectarea capitalului uman cu potenţial în dezvoltare. Insuficienta atenţie acordată grupurilor vulnerabile în înţelegerea şi explicarea factorilor sociali contextuali care le determină starea precară de sănătate, dar şi în designul politicilor poate conduce la intervenţii care nu au impactul scontat. Abordarea intersectorială este esenţială în ţintirea problemelor de sănătate. De exemplu, sarcina la adolescente nu poate fi rezolvată prin oferirea de mijloace contraceptive, ci trebuie tratată dintr-o perspectivă socială mai largă. Țintirea acestei probleme implică o cunoaştere exactă a fenomenului şi apoi eforturi de prevenire la nivelul întregii populaţii şi o concentrare pe populaţia aflată în risc. Educaţia sexuală este numai o faţetă a fenomenului, ea trebuie integrată într-o abordare mai largă, a educaţiei pentru sănătate, care presupune colaborarea între specialiştii în educaţie, în sănătate, a societăţii civile şi crearea unui consens în ceea ce priveşte conţinutul. Acesta ar trebui să urmărească o corelare cu comportamentele sănătoase în general (igienă, nutriţie, activitate fizică, fumat, alcool) şi prioritizarea sănătăţii în strategiile de viaţă ale copiilor şi adolescenţilor. Un astfel de demers ar trebui riguros planificat şi ar trebui să includă formarea de specialişti, programe speciale în şcoli, integrarea unor metode moderne. Ignorarea problemei sau tratarea ei parţială conduce la consecinţe pentru sănătatea în ciclul vieţii pentru populaţia afectată. Cultură şi valori sociale Considerarea sănătăţii ca o valoare importantă la nivel societal şi individual este o componentă esenţială a culturii fiecărei societăţi, a sistemului de valori al acesteia. Valoarea socială atribuită sănătăţii într-o societate este vizibilă în politicile de sănătate, în modul în care acestea sunt elaborate şi implementate, în cheltuielile publice cu sănătatea, în modul în care este asigurat accesul la sănătate, în felul în care sunt tratate categoriile defavorizate. În societăţile în care prevalează valorile colectiviste, responsabilitatea este plasată în mare măsură la nivelul statului în finanţarea şi organizarea serviciilor, pe când în societăţile mai degrabă individualiste, sănătatea şi boala sunt considerate chestiuni private (Solar şi alţii, 2005). La nivel individual, valoarea acordată sănătăţii este observabilă în comportamentele sănătoase: înclinaţia de a face sport, opţiunea pentru o dietă sănătoasă, consum redus de alcool etc. De remarcat este faptul că valorile sociale influenţează, la rândul lor, deciziile în politicile publice, astfel încât deciziile de alocare a resurselor reflectă valorile dominante în societate (Littlejohns şi alţii, 2012). Pe parcursul tranziţiei, în România, sănătatea (alături de educaţie) a fost, mai degrabă, tratată marginal. Departe de a fi considerată o prioritate pe agenda publică, 17 O ABORDARE SOCIALĂ ÎN DOMENIUL SĂNĂTĂŢII 235 sănătatea a fost în mod constant subfinanţată, în timp ce sistemul a fost reformat fără o viziune bine definită şi neglijat în aspectele sale la nivel regional şi comunitar. Reformarea sistemului şi creşterea sistemului privat au lăsat, în mod firesc, loc valorilor individualiste, iar responsabilitatea sănătăţii a căzut în mai mare măsură în sarcina individului comparativ cu perioada comunistă. Pentru categoriile vulnerabile însă, care trăiesc în sărăcie şi deprivare materială, cu educaţie scăzută, fără ocupare, sănătatea nu poate fi lăsată în responsabilitatea individuală, date fiind constrângerile acestor categorii. O stare de sănătate bună a întregii populaţii şi diminuarea inegalităţilor existente în sănătate pot rezulta, mai degrabă, prin „politici sociale egalitare, inclusiv servicii medicale publice” (Chung şi Muntaner, 2006). Prioritizarea sănătăţii în strategiile de dezvoltare şi adoptarea ideii de sănătate pentru întreaga societate este însă, posibilă şi poate constitui un vector care poate atrage alte domenii în dezvoltare: educaţie, ocupare, locuire. Strategia naţională pentru sănătate 2020 având subtitlul Sănătate pentru prosperitate încorporează în principiu ideea de sănătate ca o componentă importantă a bunăstării, însă asumarea sănătăţii ca un obiectiv central al dezvoltării trebuie să se facă la toate nivelurile guvernării. Sănătatea poate fi un principiu structurant al acţiunii sociale. De exemplu, dacă deciziile de dezvoltare economică încorporează această idee, atunci investiţiile care au potenţialul de a afecta sănătatea oamenilor (producând poluare, oferind condiţii de muncă de calitate slabă, de exemplu) ar fi chestionate, îmbunătăţite sau chiar anulate. Sistemul medical şi accesul la servicii medicale Sistemul de sănătate este un factor determinant al sănătăţii prin problemele relaţionate cu accesul populaţiei la servicii şi bunuri medicale, dar şi prin acţiunile intersectoriale. Scopul nostru aici nu este o analiză a sistemului de sănătate. Considerăm că sistemul de sănătate din România are nevoie de o analiză organizaţională care să reprezinte baza unei reforme substanţiale asumată la nivelul întregii societăţi şi cu implicarea tuturor actorilor politici şi a celor din domeniul sănătăţii. În lipsa unui studiu riguros, analiza indicatorilor disparaţi conduce la decizii fragmentate, contradictorii, neasumate, neimplementate, aşa cum s-a întâmplat pe parcursul tranziţiei. Reforma şi stabilitatea sistemului pe termen lung în scopul îmbunătăţirii stării de sănătate a populaţiei, realizate cât mai curând, ar trebui să reprezinte o prioritate pentru România. Accesul la serviciile medicale este problematic şi marcat de inegalităţi pe medii de rezidenţă, la nivel teritorial şi între diferite grupuri sociale. Acoperirea populaţiei prin sistemul asigurărilor de sănătate, măsurată prin ponderea asiguraţilor/ persoanelor beneficiare ale pachetelor de servicii medicale înscrise pe listele medicilor de familie, a fost în anul 2016 de 77,7%, cu 85,8% în urban şi 65,6% în rural (CNAS, 2017). Există categorii de populaţie care au un risc crescut de a rămâne în afara acoperirii în sistemul asigurărilor de sănătate: persoanele care lucrează fără 236 IULIANA PRECUPEȚU, COSMINA-ELENA POP 18 contract, persoanele sărace din mediul rural care nu se califică pentru venitul minim garantat, lucrătorii în agricultura de subzistenţă, o parte din populaţia roma. Studiile demonstrează că cele mai vulnerabile categorii sunt săracii, persoanele de peste 60 de ani din mediul rural şi o parte din populaţia roma (Banca Mondială, 2011). Eforturile trebuie să se concentreze în direcţia asigurării accesului universal la servicii medicale. Adoptarea legii asistenţei medicale comunitare în octombrie 2016 are ca scop creşterea accesului la asistenţă medicală a grupurilor vulnerabile şi a populaţiei din mediul rural. Între statele europene, România ocupa penultima poziţie în anul 2014, în ceea ce priveşte procentul populaţiei acoperite de asigurare medicală (publică şi privată). Cea mai mare parte a statelor europene au peste 99% din populaţie asigurată pentru serviciile medicale de bază, doar în Bulgaria (88,2%), Grecia (86%), România (86%) şi Cipru (83%), acoperirea cu asigurări medicale coboară sub 90% (OECD, 2016). În România, acoperirea cu furnizori de servicii medicale este deficitară şi arată, de asemenea, disparităţi la nivel teritorial şi în funcţie de mediul de rezidenţă. Astfel, în ceea ce priveşte densitatea medicilor, regiunile mai dezvoltate Bucureşti- Ilfov şi Nord-Vest au un număr de medici de până la 4 ori mai mare decât regiunile mai sărace cum sunt Sud-Est şi Sud Muntenia (Eurostat, 2016). Numărul locuitorilor ce revin unui medic în rural era în 2011 de şapte ori mai mare decât în urban (Comisia Europeană, 2015) şi există, de asemenea, localităţi fără asistenţă medicală primară, cele mai multe aflate în zone rurale izolate şi dezavantajate. În condiţiile emigrării a medicilor, dar şi a asistenţilor medicali, precum şi mutării lor către sectorul privat, sistemul public de sănătate românesc duce o lipsă acută de personal medical, acesta fiind mult sub necesar. România este a doua ţară, după Polonia, cu cel mai mic număr de medici practicanţi la 1 000 de persoane, respectiv 2,7, mult sub media UE28 (3,5) (OECD, 2016). Cheltuielile totale pentru sănătate poziţionează România pe ultimul loc între statele membre ale UE28. În anul 2015, finanţarea sănătăţii a fost 5% din PIB, reprezentând aproximativ jumătate din cât alocă state precum Germania, Franţa, Olanda şi Suedia pentru acest domeniu şi jumătate din media cheltuielilor pentru sănătate la nivel UE28 (OECD, 2016). Cea mai mare parte a finanţării sănătăţii (4% din PIB) este asigurată de bugetul asigurărilor obligatorii de sănătate şi fondurile guvernamentale, restul de 1% fiind fonduri private. Între statele europene, ţara noastră are un sistem medical centrat încă pe serviciile medicale acordate în mediul spitalicesc, lucru pus în evidenţă atât de proporţia mare de cheltuieli care sunt destinate spitalelor, cât şi de numărul mare de paturi de spital în context european (6,7 paturi de spital la 1 000 de persoane, faţă de 5,2 media europeană în 2014) (OECD, 2016). Între statele UE, România se situează pe locul 4 în ceea ce priveşte nevoile nesatisfăcute de asistenţă medicală. În 2014, 9,3% au indicat nesatisfacerea nevoii de asistenţă medicală din cauza costurilor/distanţei/listelor de aşteptare. În România, 19 O ABORDARE SOCIALĂ ÎN DOMENIUL SĂNĂTĂŢII 237 costurile prea ridicate contribuie într-o mai mare măsură la nesatisfacerea nevoilor de asistenţă medicală pentru cei din prima quintilă de venit (12,9%) faţă de cei din ultima quintilă de venit (3,7%) (Eurostat, 2016). Plăţile informale influenţează accesibilitatea, eficienţa şi calitatea sistemului medical. Ele au devenit o normă dominantă în sistemul public de sănătate din România. Aceste plăţi contribuie la inegalităţile în starea de sănătate deoarece persoanele cu statut socioeconomic mai înalt sunt cele îşi permit plăţile informale şi, cel mai probabil, beneficiază de atenţie crescută, timp de aşteptare scăzut şi tratament de calitate mai înaltă. Procesul de îmbătrânire demografică va conduce la creşterea proporţiei populaţiei de peste 65 de ani şi a celei de peste 80 de ani, aşadar va creşte povara bolilor cronice în populaţie, precum şi nevoile de îngrijire pe termen lung. În acest context, România are nevoie să dezvolte şi să aloce resurse mai mari pentru un sistem de îngrijire pe termen lung, care în acest moment este slab finanţat şi dezvoltat, dar şi să creeze o varietate de servicii care să răspundă atât nevoilor medicale cât şi celor sociale. CONCLUZII Sănătatea populaţiei este o resursă economică şi socială de care depinde procesul de dezvoltare la nivel societal. În perspectivă comparativă, România are una dintre cele nefavorabile situaţii între statele UE în ceea ce priveşte starea de sănătate. Deşi unele tendinţe pozitive au fost înregistrate în ultimele decenii, starea de sănătate rămâne problematică şi este marcată de inegalităţi atât la nivel teritorial cât şi între grupurile sociale, iar aceste inegalităţi au tendinţa de a se adânci în timp. Teoriile existente demonstrează clar dependenţa stării de sănătate de factorii sociali, pe parcursul întregului ciclu de viaţă al unei persoane. Elementele de natură structurală (contextul global, cel socioeconomic şi politic, sistemul medical), ce ţin de organizarea socială în general, au o influenţă majoră asupra stării de sănătate a populaţiei şi pot reprezenta ţinte ale politicilor publice. În România este nevoie de implementarea unei strategii care să aibă ca scop îmbunătăţirea stării de sănătate a întregii populaţii şi ţintirea inegalităţilor în sănătate prin acordarea unei atenţii speciale grupurilor vulnerabile. Adoptarea explicită a unui cadru conceptual bazat pe determinanţii sociali ai sănătăţii, care să ia în considerare contextul social şi profilul epidemiologic specific, cu o abordare atât sociologică cât şi medicală ar putea orienta o astfel de strategie. Un cadru conceptual care consideră sănătatea, dincolo de factorii genetici şi biologici, ca un proces social, poate ghida analiza empirică pentru a facilita înţelegerea determinanţilor şi mecanismelor sociale şi poate orienta elaborarea politicilor pentru a releva zonele de intervenţie. 238 IULIANA PRECUPEȚU, COSMINA-ELENA POP 20 BIBLIOGRAFIE Bambra, C., Fox, D., Scott-Samuel, A., Towards a politics of health, in “Health Promotion International”, vol. 20, no. 2, June 2005, pp. 187–193, available online at https://doi.org/10.1093/heapro/dah608. Barton, H., Grant, M., A health map for the local human habitat, in “The journal of the Royal Society for the Promotion of Health”, vol. 126, no. 6, November 2006, pp. 252–253, available online at https://doi.org/10.1177/1466424006070466. Black, R. E., Victora, C. G., Walker, S. P., Bhutta, Z. A., Christian, P., de Onis, M., Ezzati, M., Grantham-McGregor, S., Katz, J., Martorell, R., Uauy, R., Maternal and child undernutrition and overweight in low-income and middle-income countries group, in “The Lancet”, vol. 383, no. 9890, August 2013, pp. 427–451, available online at https://doi.org/10.1016/S0140- 6736(13)60937-X. Blázquez, M., Cottini, E., Herrarte, A., The socioeconomic gradient in health: how important is material deprivation?, in “The Journal of Economic Inequality”, vol. 12, no. 2, June 2014, pp. 239–264, available online at https://doi.org/10.1007/s10888-013-9248-5. Braveman, P., Tarimo, E., Social inequalities in health within countries: not only an issue for affluent nations, in “Social Science & Medicine”, vol. 54, no. 11, June 2002, pp. 1621–1635, available online at https://doi.org/10.1016/S0277-9536(01)00331-8. Cassel J., The contribution of the Social environment to host resistance, in “American Journal of Epidemiology”, vol. 104, no. 2, 1976, pp. 107–123. Chung, H., Muntaner. C., Political and welfare state determinants of infant and child health indicators: an analysis of wealthy countries, in “Social Science & Medicine”, vol. 63, no. 3, August 2006, pp 829–842, available online at https://doi.org/10.1016/j.socscimed.2006.01.030. Conteduca, V., Sansonno, D., Lauletta, G., Russi, S., Ingravallo, G., Dammacco, F. H., Pylori infection and gastric cancer: State of the art (Review), in “International Journal of Oncology”, vol. 42, no. 1, January 2013, pp 5–18, available online at https://doi.org/10.3892/ijo.2012.1701. Corner, L., Gender-sensitive and Pro-poor Indicators of Good Governance, Background paper for the UNDP Oslo Governance Centre and Indian Council for Social Science Research (ICSSR) International workshop on engendering and empowering governance indicators, New Delhi, 2005, available online at http://www.undp.org/governance/docs/Gender-Pub-GenderIndicators.pdf. Crémieux, P. Y., Ouellette, P., Pilon, C., Health care spending as determinants of health outcomes, in “Health Economics”, vol. 8, no. 7, November 1999, pp. 627–639, available online at DOI: 10.1002/(SICI)1099-1050(199911)8:7 3.0.CO;2-8. Davey Smith, G., Gordon, D., Poverty across the Life-course and Health, in Gordon, D., Pantazis, Ch. (editors), Tacking Inequalities: Where are we now and what can be done? 2000, Bristol, UK, Policy Press at the University of Bristol, 2000, pp 141–158, available online at http:// www.jstor.org/stable/j.ctt1t891q2.14. Davey Smith, G., Hart, C., Blane, D., Hole, D., Adverse socioeconomic conditions in childhood and cause specific adult mortality: prospective observational study, in “British Medical Journal”, vol. 316, no. 7145, May 1998, pp 1631–1635, available online at https://doi.org/10.1136/ bmj.316.7145.1631. Davey Smith, G., Health inequalities: lifecourse approaches, Bristol, Policy Press, 2003. Doyal, L., Sex, gender, and health: the need for a new approach, in “BMJ”, vol. 323, no. 7320, November 2001, pp 1061–1063, available online at https://doi.org/10.1136/bmj.323.7320.1061. Eime, R. M., Harvey, J. T., Charity, M. J., Casey, M. M., van Uffelen, J. G. Z., Payne, W. R., The contribution of sport participation to overall health enhancing physical activity levels in Australia: a population-based study, in “BMC Public Health”, vol. 15, no. 806, April 2015, available online at https://doi.org/10.1186/s12889-015-2156-9. Galobardes, B., Shaw, Lawlor, D. A., Lynch, John W., Davey Smith, G., Indicators of socioeconomic position (part 1), in “Journal of Epidemiology Community Health”, vol. 60, no. 1, January 2006, pp. 7–12, available online at Doi: 10.1136/jech.2004.023531. 21 O ABORDARE SOCIALĂ ÎN DOMENIUL SĂNĂTĂŢII 239 Geronimus, A. T., Pearson, J. A., Linnenbringer, E., Schulz, A. J., Reyes, A. G., Epel, E. S., Lin, J., Blackburn, E. H., Race-Ethnicity, Poverty, Urban Stressors, and Telomere Length in a Detroit Community-based Sample, in “Journal of Health and Social Behavior”, vol. 56, no. 2, April 2015, pp. 199–224, available online at https://doi.org/10.1177/0022146515582100. Haas, S. A., Health Selection and the Process of Social Stratification: The Effect of Childhood Health on Socioeconomic Attainment, in “Journal of Health and Social Behavior”, vol. 47, no. 4, December 2006, pp. 339–354, available online at https://doi.org/10.1177/002214650604700403. Heggebø, K., Unemployment in Scandinavia during an economic crisis: Crossnational differences in health selection, in “Social Science & Medicine”, vol. 130, April 2015, pp. 115–124, available online at https://doi.org/10.1016/j.socscimed.2015.02.010. Hiscock, R., Bauld, L., Amos, A., Fidler, J. A., Munafò, M., Socioeconomic status and smoking: a review, in “Annals of the New York Academy of Sciences”, vol. 1248, 2012, pp. 107–123, available online at DOI: 10.1111/j.1749-6632.2011.06202.x. Huynen, M. M. T. E., Martens, P., Hilderink, H. B. M., The health impacts of globalization: a conceptual framework, in “Globalization & Health”, vol. 1, August 2005, p. 14, available online at http:// dx.doi.org/10.1186/1744-8603-1-14. Iacobuţă, A. O., Baciu, L., Ionescu, A. M., Mursa, G. C., Socioeconomic inequalities in self-perceived health in Romania, in “Journal of Public Administration, Finance and Law”, Special Issue, no. 2, 2015, pp. 209–224, available online at http://www.jopafl.com/uploads/special-issue-2- 2015/SOCIOECONOMIC_INEQUALITIES_IN_SELF_PERCEIVED_HEALTH_IN_ROMA NIA.pdf. Kaufmann, D., Kraay, A., Mastruzzi, M., The Worldwide Governance Indicators: Methodology and Analytical Issues, World Bank Policy Research Working Papers, 2010, available online at https://doi.org/10.1596/1813-9450-5430. Kickbusch, I. Gleicher, D., Governance for health in the 21st century: a study conducted for the WHO Regional Office for Europe, Copenhagen, WHO Regional Office for Europe, 2011, available online at http://www.euro.who.int/__data/assets/pdf_file/0019/171334/RC62BD01- Governance-for-Health-Web.pdf. Krumeich, A., Meershoek, A., Health in global context; beyond the social determinants of health?, in “Glob Health Action”, vol. 7, no. 1, 2014, available online at http://dx.doi.org/10.3402/ gha.v7.23506. Labonté, R., Torgerson, R., Interrogating globalization, health and development: Towards a comprehensive framework for research, policy and political action, in “Critical Public Health”, vol. 15, no. 2, 2005, pp. 157–179, available online at http://dx.doi.org/10.1080/09581590500186117. Littlejohns, P., Weale, A., Chalkidou, K., Faden, R., Teerawattananon, Y., Social values and health policy: a new international research programme, in “Journal of Health Organization and Management”, vol. 26, no. 3, 2012, pp. 285–292, available online at https://doi.org/10.1108/14777261211238945. Lynch, J., Davey Smith, G., Hillemeier, M., Shaw, M., Raghunathan, T., Kaplan, G., Income inequality, the psychosocial environment, and health: comparisons of wealthynations, in “Lancet”, vol. 358, no. 9277, July 2001, pp. 194–200, available online at http://dx.doi.org/10.1016/ S0140-6736(01)05407-1. Mackenbach, J. P., Income inequality and population health, in “BMJ”, vol. 324, no. 1, January 2002, available online at https://doi.org/10.1136/bmj.324.7328.1. Mackenbach, J. P., The persistence of health inequalities in modern welfare states: The explanation of a paradox, in “Social Science and Medicine”, vol. 75, no. 4, August 2012, pp. 761–769, available online at https://doi.org/10.1016/j.socscimed.2012.02.031. Marmot, M., The Influence of Income on Health: Views of an Epidemiologist, in “Health Affairs”, vol. 21, no. 2, 2002, pp. 31–46, available online at DOI:10.1377/hlthaff.21.2.31. Marmot, M., Allen, J., Bell, R., Bloomer, E., Goldblatt, P., WHO European review of social determinants of health and the health divide, in “Lancet”, vol. 380, no. 9846, September 2012, pp. 1011–1029, available online at https://doi.org/10.1016/S0140-6736(12)61228-8. 240 IULIANA PRECUPEȚU, COSMINA-ELENA POP 22 Marmot, M., The Status Syndrome: How Social Standing Affects Our Health and Longevity, London, TimesBooks, 2004. Nixon, J., Ulmann. Ph., The relationship between health care expenditure and health outcomes, in “The European Journal of Health Economics”, vol. 7, no. 1, March 2006, pp. 7–18, available online at https://doi.org/10.1007/s10198-005-0336-8. Olson, Ch. M., Bove, C. F., Miller, E. O., Growing up poor: Long-term implications for eating patterns and body, in “Appetite”, vol. 49, no. 1, July 2007, pp. 198–207, available online at https://doi.org/10.1016/j.appet.2007.01.012. Phelan, J. C., Bruce, L. G., Tehranifar, P., Social conditions as fundamental causes of health inequalities: theory, evidence, and policy implications, in “Journal of health and social behavior”, vol. 51, no. 1_Suppl, March 2010, pp. S28–S40, available online at https://doi.org/ 10.1177/ 0022146510383498. Pop, I. A., van Ingen, E., van Oorschot, W., Inequality, Wealth and Health: Is Decreasing Income Inequality the Key to Create Healthier Societies?, in “Social Indicators Research”, vol. 113, no. 3, 2013, pp. 1025–1043, available online at https://doi.org/10.1007/s11205-012-0125-6. Precupeţu, I., Pop, C.-E., Health Status and Health Selection Processes in Intra-Generational Mobility When Living in Precarious Prosperity, paper presented at “Third ISA Forum of Sociology. The Futures We Want: Global Sociology and the Struggles for a Better World”, Vienna, Austria, 10–14 July 2016. Precupeţu, I., Pop, C.-E., The Role of Access to Healthcare Services in Self-rated Health in Romania, from a European Comparative Perspective, in “Sociologie românească”, vol. XIV, no. 1, 2016, pp. 45–60, available online at http://www.arsociologie.ro/images/stories/sr/articles/ sr_2016_1/SR(2016)_14(1)_Precupetu&Pop_45-60.pdf. Precupețu, I., Vasile, M., Vlase, I., Individual and contextual factors in self-rated health inequalities: a comparison between Romania, 10NMS and EU15, in “Revista de Cercetare și Intervenție Socială”, vol. 41, 2013, pp. 28–39, available online at http://www.rcis.ro/images/documente/ rcis41_02.pdf. Ross, C. E., Wu, C., The Links Between Education and Health, in “American Sociological Review”, vol. 60, no. 5, 1995, pp. 719–745, available online at http://www.jstor.org/stable/2096319. Solar, O., Irwin, A., Vega, J., Equity in Health Sector Reform and Reproductive Health: Measurement Issues and the Health Systems Context, WHO Health Equity Team working paper, unpublished, 2005. van Oers, J. A. M., Bongers, I. M. B., van de Goor, L. A. M., Garretsen, H. F. L., Alcohol consumption, alcohol-related problems, problem drinking, and socioeconomic status, in “Alcohol and Alcoholism”, vol. 34, no. 1, 1999, pp. 78–88, available online at https://pdfs.semanticscholar.org/23c5/ 9fe71cd64be9145addef368394f436f1fc8f.pdf. Vlădescu, C., Scîntee, S. G., Olsavszky, V., Hernández-Quevedo, C., Sagan, A., Romania: Health system review, in “Health systems in transition”, vol. 18, no. 4, 2016, pp. 1–170, available online at http://www.euro.who.int/__data/assets/pdf_file/0017/317240/Hit-Romania.pdf?ua=1. Singh, G. K., Kogan, M. D., Widening socioeconomic disparities in US childhood mortality, 1969–2000, in “American Journal of Public Health”, vol. 97, no. 9, pp. 1658–1665. Volkers, A. C., Westert, G. P., Schellevis, F. G., Health disparities by occupation, modified by education: a cross-sectional population study, in “BMC Public Health”, vol. 7, August 2007, p. 196, available online at https://doi.org/10.1186/1471-2458-7-196. Wagenaar, A. F., Kompier, M. A. J., Houtman, I. L. D., van den Bossche, S., Smulders, P., Taris, T. W., Can labour contract differences in health and work-related attitudes be explained by quality of working life and job insecurity?, in “International Archives of Occupational and Environmental Health”, vol. 85, no. 7, October 2012, pp. 763–773, available online at http://doi.org/10.1007/ s00420-011-0718-4. 23 O ABORDARE SOCIALĂ ÎN DOMENIUL SĂNĂTĂŢII 241 Wilkinson, R. G., Inequality and the social environment: a reply to Lynch et al., in “Journal of Epidemiology and Community Health”, vol. 54, no. 6, June 2000, pp. 411–413, available online at http://dx.doi.org/10.1136/jech.54.6.411. Wilkinson, R. G., Pickett, K. E., Income inequality and population health: a review and explanation of the evidence, in “Social Science & Medicine”, vol. 62, no. 7, April 2006, pp. 1768–1784, available online at https://doi.org/10.1016/j.socscimed.2005.08.036. Wilkinson, R. G., Pickett, K. E., The problems of relative deprivation: Why some societies do better than others, in “Social Science and Medicine”, vol. 65, no. 9, November 2007, pp. 1965–1978, available online at https://doi.org/10.1016/j.socscimed.2007.05.041. Wilkinson, R. G., Pickett, K. E., The spirit level: Why more equal societies almost always do better, Bloomsbury Press, 2009. Zamfir, C., Cace, S., Precupeţu, I., Preoteasa, A. M., Stănculescu, M., Zamfir, E., Calitatea vieţii: România 2035. Direcţii şi priorităţi, în Strategia de dezvoltare a României în următorii 20 de ani, Volumul II, Vlad, Ionel-Valentin (coord.), Bucureşti, Editura Academiei Române, 2016, pp. 284–314. *** Analiza Funcțională a Sectorului Sănătate în România, Banca Mondială, 2011, available online at http://sgg.gov.ro/docs/File/UPP/doc/rapoarte-finale-bm/etapa-II/MS-RO-FR-Health-Sector- ROM . *** A Conceptual Framework for Action on the Social Determinants of Health Social Determinants of Health – Discussion Paper 2, WHO, 2010, available online at http://www.who.int/ sdhconference/resources/ConceptualframeworkforactiononSDH_eng.pdf. *** Global health risks: mortality and burden of disease attributable to selected major risks, Geneva, World Health Organization, 2009, available online at http://www.who.int/healthinfo/global_ burden_disease/GlobalHealthRisks_report_full.pdf. *** Governance and delivery mechanisms task group report, Copenhagen, WHO Regional Office for Europe, 2012. *** Health at a Glance: Europe 2016 – State of Health in the EU Cycle, Paris, OECD Publishing, 2016, available online at http://dx.doi.org/10.1787/9789264265592-en. *** Raportul de ţară al României 2016, Comisia Europeană, 2016, available online at http:// ec.europa.eu/europe2020/pdf/csr2016/cr2016_romania_ro.pdf. *** Raportul de ţară al României 2017, Comisia Europeană, 2017, available online at http:// ec.europa.eu/info/sites/info/files/2017-european-semester-country-report-romania-ro.pdf. *** Review of social determinants and the health divide in the WHO European Region: final report, Copenhagen, WHO Regional Office for Europe, 2014, available online at http://www. euro.who.int/__data/assets/pdf_file/0004/251878/Review-of-social-determinants-and-the-health- divide-in-the-WHO-European-Region-FINAL-REPORT.pdf?ua=1. *** Roma Health Report. Health status of the Roma population. Data collection in the Member States of the European Union, European Commission, 2014, available online at http://ec.europa.eu/ health//sites/health/files/social_determinants/docs/2014_roma_health_report_es_en.pdf. *** Sinteza Evaluării activităţii desfăşurată de furnizori pe tipuri de asistenţă medical în anul 2016, Casa Naţională de Asigurări de Sănătate, 2017, available online at http://www.cnas.ro//theme/ cnas/js/ckeditor/filemanager/userfiles/Rap_sit/SINTEZA_2016.pdf. *** Sixth European Working Conditions Survey – Overview report, Eurofound, Publications Office of the European Union, Luxembourg, 2017, available online at https://www.eurofound.europa.eu/ sites/default/files/ef_publication/field_ef_document/ef1634en.pdf. *** Strategia Naţională de Sănătate 2014–2020 (HG 1028/2014), Ministerul Sănătăţii, 2014, disponibil online la http://www.ms.ro/upload/Anexa%201%20-%20Strategia%20Nationala% 20de%20Sanatate%202014-2020.pdf. *** Systematic review on hepatitis B and C prevalence in the EU/EEA, European Centre for Disease Prevention and Control, Stockholm, 2016, available online at https://ecdc.europa.eu/sites/portal/ files/media/en/publications/Publications/systematic-review-hepatitis-B-C-prevalence.pdf. 242 IULIANA PRECUPEȚU, COSMINA-ELENA POP 24 Surse de date Baza de date Tempo, Institutul Naţional de Statistică al României, disponibilă online: www.insse.ro (consultată 2016–2017). Baza de date Eurostat, disponibilă online: http://ec.europa.eu/eurostat/data/database (consultată 2016– 2017). Baza de date WHO, disponibilă online: http://www.who.int/gho/database/en/ (consultată 2016–2017). his article argues in favor of a conceptual framework on social determinants of health that can allow analysis and intervention Tin the field of health. First, we look at the main theoretical perspectives on the social determinants of health. Second, we look at health status in European comparative perspective, and trends registered in time in health status in Romania. Finally, we detail an adapted framework on social determinants of health put forward by the World Health Organization and we focus on structural social determinants of health. In Romania, health status is problematic and marked by important inequalities, and while some positive trends have been noticed in time, our country still ranks among those with the least favorable situations in health status in the European Union. In case of Romania, the adoption of a framework on social determinants of health can guide the understanding of current health status based on existing data/research, can help in surveying all relevant factors that contribute to health, and can provide a starting point for research based policy. Keywords: health status, structural determinants of health, World Health Organization, research based policy. Primit: 05.07.2017 Acceptat: 29.08.2017 